Margar umsóknir um stöðu bæjarstjóra í Grundarfirði Tuttugu og þrjár umsóknir hafa borist um stöðu bæjarstjóra í Grundarfirði en umsóknarfrestur rann út í fyrradag . Þar sem svo skammt er liðið frá því að umsóknarfrestur rann út vildi Sigríður Finsen forseti bæjarstjórnar Grundarfjarðar ekki gefa frekari upplýsingar um málið . Við bæjarstjórnarkosningarnar í vor náði Sjálfstæðisflokkurinn hreinum meirihluta í bæjarstjórn . Björg Ágústsdóttir sem gegnt hefur stöðu bæjarstjóra um árabil tilkynnti fyrir nokkru síðan að hún sæktist ekki eftir áframhaldandi ráðningu . Hún mun þó gegna stöðunni þar til nýr bæjarstjóri hefur verið ráðinn .